text: Трансферът на Мората от Ювентус в Барселона е почти сигурно | BGPrognozi.info
  Мората е почти сигурен за Барса
  » Футболни новини » Мората е почти сигурен за Барса
  Алваро Мората ще премине от Ювентус в Барселона тази седмица, твърдят медиите в Испания. Според тях, сделката е уредена на 95%, като остават съвсем малки детайли за доизчистване.
  Мората играе под наем в Ювентус от Атлетико Мадрид. Именно испанският шампион държи правата на нападателя, като нещата с тях вече са договорени. Очаква се агентът на играча, Хуанма Лопес, да потвърди сделката, за да може Мората да пътува за Барселона, където да премине медицински изследвания и след това да подпише своя договор. Очаква се той да бъде за минимум година и половина.
  Треньорът на "каталунците" Шави Ернандес се надява, че ще може да разчита на Мората в двубоя срещу Реал Мадрид на 12-ти този месец. Двата гранда ще се изправят един срещу друг в сблъсък за Суперкупата на Испания.
  Ръководството на Барса е много внимателно по отношение на спазването на финансовия феърплей. Именно по тази причина другите нови попълнения - Феран Торес и Дани Алвеш все още не са картотекирани. Спортният директор на клуба Матеу Алемани е близо до финализиране на два изходящи трансфера - тези на Фелипе Коутиньо и Самюел Умтити.